«ҚАЗАҚ ҰЛТТЫҚ ХОРЕОГРАФИЯ АКАДЕМИЯСЫ» КАҚ

**«Қазақ ұлттық хореография академиясы» КАҚ**

**жоғары оқу орнынан кейінгі білімнің білім беру бағдарламасы бойынша оқуға қабылдаудың**

**ЕРЕЖЕСІ**

**1.Жалпы ережелер**

1.1. Жоғары оқу орнынан кейінгі білімнің (магистратура) білім беру бағдарламасы бойынша оқуға қабылдаудың осы Ережесінде (бұдан әрі - Ереже) «Қазақ ұлттық хореография академиясы» КАҚ-қа (бұдан әрі - Академия) оқуға қабылдаудың тәртібі белгіленген.

1.2. Магистратураға қабылдау туралы осы Ереже Қазақстан Республикасының «Білім туралы» 2007 жылғы 27 шілдедегі Заңына, Қазақстан Республикасының «Ғылым туралы» 2011 жылғы 18 ақпандағы Заңына, «Жоғары және жоғары оқу орнынан кейінгі білім берудің мемлекеттік жалпыға міндетті стандартына» (2012 жылғы 23 тамыздағы №1080), «Жоғары оқу орнынан кейінгі білімнің білім беру бағдарламаларын іске асыратын білім беру ұйымдарына оқуға қабылдаудың үлгілік қағидаларына» (ҚР Үкіметінің 2012 жылғы 19 қаңтардағы № 109 қаулысымен бекітілген және өзгерістер мен толықтырулар ҚР Үкіметінің 2018 жылғы 12 маусымдағы № 335 қаулысымен енгізілген) сәйкес әзірленген.

1.3. Академияның магистратурасына қабылданатын азаматтар саны мемлекеттік білім беру тапсырысы шегінде мәдениет пен өнер саласында орталық атқарушы органдар тарапынан жыл сайын конкурстық негізде белгіленген бюджеттің қаражаты есебінен, сондай-ақ азаматтардың өз қаражаты мен басқа да көздер есебінен анықталады.

 Егер Қазақстан Республикасында тұрақты тұратын, азаматтығы жоқ тұлғалар жоғары оқу орнынан кейінгі білімді бірінші рет алатын болса, олар осы деңгейдегі білімді мемлекеттік білім беру тапсырысына сәйкес конкурстық негізде тегін ала алады.

Магистратурада шетелдіктерді оқыту ақылы негізде жүзеге асырылады. Шетелдіктердің мемлекеттік білім беру тапсырысына сәйкес конкурстық негізде тегін жоғары оқу орнынан кейінгі білім алу құқығы Қазақстан Республикасының халықаралық шарттарымен айқындалады.  
 1.4. Магистратураға азаматтарды қабылдау қабылдау емтихандарының нәтижелері бойынша конкурстық негізде жүзеге асырылады.

1.5. Магистратураға қабылдау даярлау мамандықтарын көрсете отырып, бұқаралық ақпарат құралдары арқылы құжаттарды қабылдау басталатын күнге дейін күнтізбелік он бес күннен кешіктірілмей жарияланады.

1.6. Шет тілін меңгерудің жалпыеуропалық құзыреттеріне (стандарттарына) сәйкес шет тілін меңгергенін растайтын халықаралық сертификаттары бар азаматтар магистратураға шет тілі бойынша қабылдау емтиханынан босатылады:

ағылшын тілі: Test of English as a Foreign Language Institutional Testing Programm (TOEFL ITP – кемінде 460 балл), Test of English as a Foreign Language Institutional Testing Programm Internet-based Test (TOEFL IBT, шекті балл – кемінде 87), (TOEFL, шекті балл – кемінде 560 балл), International

English Language Tests System (IELTS, шекті балл – кемінде 6.0);  
      неміс тілі: Deutsche Sprachprьfung fur den Hochschulzugang (DSH, Niveau C1/С1 деңгейі), TestDaF-Prufung (Niveau C1/С1 деңгейі);  
      француз тілі: Test de Francais International™ (TFI – оқу және тындалым секциялары бойынша B1 деңгейден төмен емес), Diplome d'Etudes en Langue francaisе (DELF, В2 деңгейі), Diplome Approfondi de Langue francaisе (DALF, С1 деңгейі), Тest de connaissance du francais (TCF – кемінде 400 балл) бойынша.

1.7. Магистратураға түсушілердің өтінішін қабылдау 3 – 31 шілде аралығында жүргізіледі.

1.8.       Магистратураға шет тілі бойынша түсу емтихандары – 10 – 15 тамыз аралығында, мамандық бойынша – 16 – 20 тамыз аралығында, қабылдау 25 тамызға дейін жүргізіледі.

**2. Құжаттарды қабылдау және қабылдау емтихандарын өткізу тәртібі**

2.1. Академияның магистратурасына жоғары білімнің кәсіптік оқу бағдарламаларын меңгерген тұлғалар қабылданады.

2.2. Құжаттарды қабылдау және қабылдау емтихандарын ұйымдастыру үшін Академияда қабылдау комиссиясы, сонымен бірге пәндік емтихан және апелляциялық комияссия құрылады. Комиссиялар құрамы Академия ректорының бұйрығымен бекітіледі.

2.3. Академия ректоры қабылдау комиссиясының төрағасы болып саналады.

2.4. Қабылдау комиссиясы құжаттарды қабылдау басталғанға дейін:   
     - магистратураға қабылдау ережелерін;

     - құжат қабылдау жарияланған мамандықтар тізбесін;

-әр мамандық бойынша мемлекеттік білім беру тапсырысы бойынша қаржыландырылатын орындар санын;

  - әр мамандыққа арналған қабылдау емтихандарының тізбесін, олардың бағдарламасы мен талаптарын, оларды өткізудің қағидаларын, сонымен бірге қабылданушылардың білімін бағалау жүйесін;

     - бюджеттен қаржыландырылатын орындарға қабылдауды ұйымдастыруды;

     - келісімшарт негізінде оқу ақысы төленетін орындарға қабылдауды ұйымдастыруды;

     - қабылдау емтихандарының нәтижесі бойынша апелляцияға беру және қарау қағидаларын;

     -Академияға қабылдау тәртібін;

- оқу ақысы төленетін орындарға қабылданушылар үшін келісімшарт үлгісін анықтайды және жариялайды.

2.5. Магистратураға қабылданушы тұлғалар Академияның қабылдау комиссиясына келесі құжаттарды тапсырады:

1. шет тілі бойынша түсу емтиханын және ағылшын тілінде оқытатын магистратурада білім алу үшін кешенді тестілеу тапсыратын қаласы қоса көрсетілген Академия ректорының атына өтініш;
2. жоғары білім туралы [құжаттың](http://adilet.zan.kz/kaz/docs/V1500010348#z92) көшірмесі;
3. осы Ереженің 1.6-тармағында көрсетілген бағдарламалар бойынша тест тапсырғаны туралы сертификаттың көшірмесі (бар болса);
4. кадрлар есебі бойынша жеке іс парағы және еңбек қызметін растайтын [құжат](http://adilet.zan.kz/kaz/docs/K070000251_" \l "z43) (еңбек өтілі бар тұлғалар үшін);
5. 3x4 сантиметр мөлшеріндегі алты фотосурет;
6. 086-У нысанындағы [медициналық анықтама](http://adilet.zan.kz/kaz/docs/V1000006697" \l "z389);
7. жеке куәлігінің көшірмесі;
8. ғылыми және ғылыми-әдістемелік еңбектерінің тізімі (бар болса);
9. шет тілінде ұсынылған құжаттардың қазақ немесе орыс тілдеріндегі аудармалары нотариалдық расталған болуы қажет.       Шетелдік білім беру ұйымдары берген білім туралы құжаттар белгіленген тәртіппен нострификациядан өтуі тиіс.
10. шет тілі бойынша түсу емтиханы және ағылшын тілінде оқытатын магистратурада білім алу үшін кешенді тестілеу тапсыру төлемі туралы түбіртек (тестілеу бағасын Қазақстан Республикасы Білім және ғылым министрлігі Ұлттық тестілеу орталығы белгілейді).
11. қосымша құжаттар (дайындық бейіні бойынша реферат және рефератқа арналған рецензия, мамандануы бойынша республикалық және халықаралық байқаулардың дипломдары мен мадақтамасы бар портфолио, шеберлік сабақтарының сертификаттары).

   Сонымен қатар осы тармақта көрсетілген құжаттардың көшірмелері салыстыру үшін түпнұсқаларымен қоса ұсынылады. Салыстыруды жүргізгеннен кейін түпнұсқалар қайтарылады.

2.6. Магистратураға түсуші тұлғалар қабылдау емтихандарын:  
     1) таңдауы бойынша бір шет тілінен (ағылшын, француз, неміс);  
     2) мамандық бойынша (шығармашылық емтихан) тапсырады.

Ғылыми-педагогикалық магистратураға, оның ішінде оқыту ағылшын тілінде жүргізілетін магистратураға түсуші адамдар, сондай-ақ оқуға дайындығын анықтауға арналған қазақ немесе орыс тіліндегі (таңдау бойынша) тест пен мамандық бойынша ағылшын тіліндегі тестіден тұратын кешенді тестілеу тапсыра алады.

Оқыту ағылшын тілінде жүргізілетін бейінді магистратураға түсуші адамдар оқуға дайындығын анықтауға арналған қазақ немесе орыс тіліндегі (таңдау бойынша) тест пен мамандық бойынша ағылшын тіліндегі тестіден тұратын кешенді тестілеу тапсырады.

2.7. Магистратураға шет тілі бойынша түсу емтиханын ғылыми-педагогикалық магистратурада оқу үшін, оның ішінде оқыту ағылшын тілінде жүргізілетін магистратурада және бейінді магистратурада оқу үшін кешенді тестілеуді Қазақстан Республикасы Білім және ғылым министрлігінің Ұлттық тестілеу орталығы (бұдан әрі – ҰТО) жүргізеді.

Мамандық бойынша түсу емтихандары Академияда жеке жүргізіледі.

2.8. Мамандық бойынша емтихан комиссиясы сәйкес мамандықтар бойынша ғылыми дәрежесі бар ғылыми қызметкерлерден қалыптастырылады.  
      Мамандық бойынша емтихан комиссиясының құрамы төраға және үш мүшеден тұрады, оның екеуі ғылым докторы немесе ҚР Еңбек сіңірген қайраткері, ҚР Еңбек сіңірген әртісі, ҚР Халық әртісі, ал өзгелері мамандық бейіні бойынша ғылым кандидаты, кафедра профессоры, доценті немесе Қазақстан Республикасының құрметті атағы мен мемлекеттік марапатына лайық тұлғалар болуы керек.

Мамандық бойынша емтихан комиссиясының құрамы Академия ректорының бұйрығымен бекітіледі.

2.9. Магистратураға қабылдау емтиханының (шығармашылық емтихан) бағдарламасы базалық және арнайы жоғары білім берудің пәндері бойынша үлгілік бағдарламаның негізінде қалыптастырылады. Мамандық бойынша шығармашылық емтихан емтихан комиссиясының хаттамасымен рәсімделеді.

2.10. Қабылдау емтихандарын тапсырған жылы қайта тапсыруға рұқсат етілмейді.

      2.11. Академияның қабылдау комиссиясы емтихандарды өткізуге күнтізбелік жиырма күн қалғанға дейін білім беру саласындағы уәкілетті органға мамандықтар бойынша қабылдау емтихандарын өткізудің кестесін жібереді.

2.12. Бірыңғай талаптарды сақтауды және даулы мәселелерді шешуді қамтамасыз ету мақсатында апелляциялық комиссия құрылады.

Апелляциялық комиссия магистратураға түсуші тұлғалардан емтихан материалдарының мазмұны мен техникалық себептер бойынша өтініштерді қабылдайды және қарайды.

Апелляциялық комиссия мамандық бойынша түсу емтихандарының нәтижелерін апелляцияға берген тұлғаларға балдар қосу туралы шешім қабылдайды.

Апелляциялық комиссия құрамына тәуелсіз сарапшы ретінде білім беруді басқару мекелемерінің өкілдері, хореографиялық мамандық бойынша өзге білім беру мен ғылыми ұйымдардың ғылым кандидаттары мен докторлары енгізілуі қажет

Апелляциялық комиссия шет тілі бойынша түсу емтихандары және ғылыми-педагогикалық магистратурада білім алу үшін, оның ішінде оқыту ағылшын тілінде жүргізілетін магистратурада және оқыту ағылшын тілінде жүргізілетін бейінді магистратурада оқу үшін кешенді тестілеу бойынша апелляцияны қарау нәтижелерін республикалық апелляциялық комиссияға жібереді.

Республикалық апелляциялық комиссия апелляциялық комиссия ұсынысының негізділігін қарайды және апелляциялық комиссияның ұсынысы келіп түскеннен кейін бір күн ішінде шет тілі бойынша түсу емтихандарының немесе ғылыми-педагогикалық магистратурада оқу үшін, оның ішінде оқыту ағылшын тілінде жүргізілетін магистратурада және оқыту ағылшын тілінде жүргізілетін бейінді магистратурада оқу үшін кешенді тестілеу нәтижелерін апелляцияға берген адамға балдар қосу туралы шешім қабылдайды.

     2.13. Апелляциялық комиссия магистратураға тапсырушы тұлғалардан өтініштерді қабылдау емтиханының нәтижелері жарияланғаннан кейінгі келесі күні сағат 13.00-ге дейін қабылдайды және оны өтініш берілген күннен бастап бір күн ішінде қарайды. Қойылған бағаға байланысты дауыс беру жүргізіледі, және баға көпшілік дауыспен қабылданады. Дауыстар тең болған жағдайда комиссия төрағасының дауысы шешуші болып табылады. Апелляциялық комиссияның жұмысы төраға және барлық комиссия мүшелері қол қойған хаттамамен рәсімделеді.

      Апелляциялық комиссия әр тұлғамен жеке тәртіпте жұмыс істейді. Тұлға апелляциялық комиссияның отырысына келмеген жағдайда, оның апелляцияға берген өтініші қаралмайды.

2.14. Апелляциялық комиссия өтінішті қарау кезінде апелляцияға берген тұлға жеке басын куәландыратын құжатты ұсынады.

**3. Магистратураға қабылдау тәртібі**

3.1.   Мемлекеттік білім беру тапсырысы бойынша магистрант қатарына оқуға қабылдау түсу емтихандарының нәтижесінде конкурстық негізде жүзеге асырылады.

3.2. Магистратураға тұлғаларды қабылдау келесідей балды жинаған, түсу емтихандарының қорытындысымен жүзеге асырылады:

- осы Ереженің 1-қосымшасына ғылыми-педагогикалық магистратураға және докторантураға шет тілі бойынша – кемінде 50 балл және мамандығы бойынша – кемінде 50 балл, ал бейінді магистратураға, резидентураға шет тілі бойынша – кемінде 30 балл және мамандығы бойынша – кемінде 50 балл;

- осы Ереженің 2-қосымшасына сәйкес ғылыми-педагогикалық магистратурада, оның ішінде оқыту ағылшын тілінде жүргізілетін магистратурада және ағылшын тілінде бейінді магистратурада оқу үшін – кемінде 19 балл, оның ішінде оқуға дайындығын анықтауға арналған тест бойынша – кемінде 5 балл, мамандық бойынша: бір дұрыс жауап таңдау бойынша – кемінде 6 балл, бір немесе бірнеше дұрыс жауап таңдау бойынша – кемінде 8 балл.

Ғылыми-педагогикалық магистратурада, оның ішінде оқыту ағылшын тілінде жүргізілетін және оқыту ағылшын тілінде жүргізілетін бейінді магистратурада оқу үшін мемлекеттік білім беру тапсырысы бойынша орындар кешенді тестілеу сертификатының балдары негізінде беріледі. Кешенді тестілеу нәтижелерінің көрсеткіштері бірдей болған жағдайда, басым құқық мамандық бойынша тестілеуден ең жоғары баға алған тұлғаға беріледі. Содан кейін оқуға дайындығын айқындауға арналған тестінің нәтижелері, бұдан әрі – дипломға қосымшадағы GPA (Grade Point Average – Грейт Поинт Эверейдж) (алдыңғы білім деңгейі) және жұмыс өтілі ескеріледі.

3.3. Мемлекеттік білім беру тапсырысы бойынша шетел тілі және мамандық бойынша түсу емтихандарынан ең жоғары балл жинаған тұлғалар қабылданады:

1) ғылыми-педагогикалық магистратураға – кемінде 150 балл;  
2) бейінді магистратураға – кемінде 130 балл, оның ішінде шет тілінен – кемінде 30 балл.

Мемлекеттік білім беру тапсырысы бойынша ағылшын тілінде оқытатын магистратурада білім алу үшін түсу емтиханынан кемінде 25 балл жинаған тұлғалар конкурстық негізде қабылданады.

Осы Ереженің 1.6-тармағында көрсетілген шет тілі (ағылшын, француз, неміс) бойынша тест тапсырғаны туралы сертификаты бар адамдарға бағалаудың 100 балдық шкаласы бойынша ең жоғары балл қосылады.  
 3.4. Конкурстық балдардың көрсеткіштері бірдей болған жағдайда қабылдау кезінде басым құқық мамандық бойынша ең жоғары баға алған тұлғаға беріледі, мамандық бойынша түсу емтихандарының көрсеткіштері бірдей болған жағдайда басым құқық шет тілі бойынша ең жоғары баға алған тұлғаға беріледі. Содан соң таңдаған мамандығының бейініне сәйкес ғылыми жетістіктері: ғылыми жарияланымдар, оның ішінде рейтингтік ғылыми журналдардағы жарияланымдар; ғылыми әзірлемелер туралы куәліктер; ғылыми стипендияларды, гранттарды тағайындау туралы сертификаттар, ғылыми конференцияларға және конкурстарға қатысқаны үшін берілген грамоталар/дипломдар ескеріледі.

3.5. Мемлекеттік білім беру тапсырысы бойынша магистрлерді мақсатты даярлауға тұлғаларды қабылдау аталған даярлауға үміткер тұлғалар арасында конкурстық негізде жүзеге асырылады.

3.6. Мемлекеттік білім беру тапсырысы бойынша игерілмеген орындар, оның ішінде нысаналы орындар жоғары оқу орындары арасында мамандықтар бойынша одан әрі қайта бөлу үшін өтінім түрінде білім беру және мәдениет саласындағы уәкілетті органдарға 5 қыркүйекке дейін қайтарылады.

3.7. Магистрант қатарына қабылдау Академияның қабылдау комиссиясы тарапынан 25 тамызға дейін жүзеге асырылады.

3.8. Келісімшарт негізінде магистрант қатарына қабылдау туралы бұйрық білім беру қызметін көрсету бойынша келісімшарт жасау мен бірінші оқу жылының төлемақысын толық немесе жартылай төлеген кезде шығарылады.

     3.9. Академия білім беру және мәдениет саласындағы уәкілетті органдарға күнтізбелік 10 күн ішінде қабылдауды ұйымдастыру және өткізу бойынша қорытынды есепті, сондай-ақ мемлекеттік білім беру тапсырысы бойынша магистратураға, қабылдау туралы бұйрықтардың көшірмелерін ұсынады.

*1-қосымша*

**Бағалаудың 100 балдық шкаласы жүйесінен 5-балдық бағалау шкаласына ауыстыру жүйесі**

|  |  |
| --- | --- |
| Бағалаудың 100 балдық шкаласы бойынша балдар | Бағалаудың 4 балдық шкаласы бойынша балдар |
| 95-100 | Өте жақсы (5) |
| 90-94 |
| 85-89 | Жақсы (4) |
| 80-84 |
| 75-79 |
| 70-74 | Қанағаттанарлық (3) |
| 65-69 |
| 60-64 |
| 55-59 |
| 50-54 |
| 30-49 | Қанағаттанғысыз (2)\* |
| 0-29 |

\*бейінді магистратурада «қанағаттанғысыз» бағасына 0-ден 29-ға дейінгі балл сәйкес келеді.

*2-қосымша*

**100 балдық бағалау шкаласы**

|  |  |  |  |  |  |
| --- | --- | --- | --- | --- | --- |
| **Тест түрлері** | **Тапсырма нысандары** | **Тапсырмалар саны** | **Тапсыру тілі** | **Бал дар** | **Шекті балл** |
| Оқуға дайындығын анықтауға арналған тест | бір дұрыс жауап таңдалады | 30 | Қазақ немесе орыс тілі (таңдау бойынша) | 30 | 5 |
| Мамандық бойынша тест | бір дұрыс жауап таңдалады | 30 | Ағылшын тілі | 30 | 6 |
| бір немесе бірнеше дұрыс жауап таңдалады | 20 | Ағылшын тілі | 40 | 8 |
| Барлығы | - | 80 | - | 100 | 19 |